
Počeo sam da klanjam ***[farz](https://pitajucene.com/search/Farz/answers/ "Pretraži odgovore za Farz")*** ikindije, dok sam bio na drugom rekatu, supruga je primijetila da još nije vrijeme ikindije pa je to naglas spomenula. Ja sam u sebi promijenio nijjet u nafilu i završio ***[namaz](https://pitajucene.com/search/Namaz/questions/ "Pretraži pitanja o namazu")***, zatim sam sačekao vakat ikindije namaza i ponovo klanjao. Ne znam da li sam ispravno postupio, pa bih volio da mi se pojasni kako je najispravinje postupiti u ovakvim situacijama?


* 
* 
* 
* 
* 
* 
* 

 
Kakav je namaz koji se obavi prije nastupa njegovog vremena?

***[Namaz](https://pitajucene.com/search/Namaz/questions/ "Pretraži pitanja o namazu")*** koji se obavi prije nastupanja vremena se smatra nafilom čak i kada klanjač ne promijeni nijjet jer je nastupanje vremena uslov ispravnosti obaveznog namaza. Kada klanjač u toku namaza uoči određenu neispravnost odmah će to popraviti, ako je moguće, kao što je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ., izuo obuću u namazu nakon što ga je Džibril, ﷺ., obavijestio da je na njoj nečist, kao što su ***[ashabi](https://pitajucene.com/search/ashab/questions/ "Pretraži pitanja o ashabima")*** promijenili kiblu nakon što su obaviješteni o promjeni kible i kao što je ***[Ebu Bekr](https://pitajucene.com/search/Ebu+Bekr/answers/ "Pretraži odgovore o Ebu Bekr")***, r.a., ustupio mjesto imama Allahovom Poslaniku, ﷺ., i tako postao muktedija nakon što je bio imam. Prema tome je, inšaallah, ispravno promijeniti nijjet u nafilu za onog ko u vrijeme namaza sazna da namasko vrijeme još nije nastupilo. Uz to, dužan je klanjati obavezni namaz nakon nastupanja vremena.


Odgovorio: Mr. ***[Hakija Kanurić](https://pitajucene.com/search/Hakija+Kanuri%C4%87/answers/ "Pretraži odgovore od dr. Hakija Kanurić")***


